ঘুমধুমে বিজিবি-বিজিপি’র সৌজন্য সাক্ষাৎ

আব্দুস সালাম, টেকনাফ:

বান্দরবানের নাইক্ষ্যংছড়ি উপজেলার ঘুমধুমে বর্ডার গার্ড বাংলাদেশ (বিজিবি) ও মায়ানমার সীমান্তরক্ষী বাহিনী বর্ডার গার্ড পুলিশ (বিজিপি) এর মধ্যে ব্যাটালিয়ন কমান্ডার পর্যায়ে সৌজন্য সাক্ষাৎ ও বৈঠক অনুষ্ঠিত হয়েছে।

বর্ডার গার্ড বাংলাদেশ (বিজিবি) এর কক্সবাজার ৩৪ বিজিবি ব্যাটালিয়ন এবং প্রতিপক্ষ মায়ানমার সীমান্তরক্ষী বাহিনী ২নম্বর বর্ডার গার্ড পুলিশ (বিজিপি) এর মধ্যে ব্যাটালিয়ন কমান্ডার পর্যায়ে সৌজন্য সাক্ষাৎ ও বৈঠক অনুষ্ঠিত হয়েছে।

কক্সবাজার-৩৪ বিজিবি ব্যাটালিয়নের অধিনায়ক লেঃ কর্নেল মোহাম্মদ সাইফুল ইসলাম চৌধুরী গণমাধ্যমকে এসব তথ্য নিশ্চিত করেন।

আরো পড়ুনঃ এডিসি হারুনের মারমুখী আচরণে ক্ষুব্ধ সবাই, শেষ রক্ষা হলো না!

তিনি জানান, রবিবার (১০ সেপ্টেম্বর) সকালে বান্দরবানের নাইক্ষ্যংছড়ি উপজেলার ঘুমধুমে বাংলাদেশ-মায়ানমার ফ্রেন্ডশিপ ব্রিজে বিজিবি’র কক্সবাজার ৩৪ বিজিবি ব্যাটালিয়ন এবং প্রতিপক্ষ মায়ানমার সীমান্তরক্ষী বাহিনী ২ নম্বর বর্ডার গার্ড পুলিশ (বিজিপি) এর কমান্ডার পর্যায়ে সৌজন্য সাক্ষাৎ অনুষ্ঠিত হয়। উক্ত সৌজন্য সাক্ষাতে ২০ সদস্য বিশিষ্ট বাংলাদেশ প্রতিনিধিদলের নেতৃত্ব দেন কক্সবাজার ৩৪ বিজিবি ব্যাটালিয়ন এর অধিনায়ক লেঃ কর্নেল মোহাম্মদ সাইফুল ইসলাম চৌধুরী। অপরদিকে ২ নম্বর বিজিপি অধিনায়ক লেঃ কর্নেল কিয় নাইং সোই এর নেতৃত্বে ১০ সদস্য বিশিষ্ট মায়ানমার প্রতিনিধিদল সৌজন্য সাক্ষাতে অংশগ্রহণ করেন।

সৌজন্য সাক্ষাতে সমন্বিত সীমান্ত ব্যবস্থাপনাসহ দুই সীমান্তরক্ষী বাহিনীর মধ্যে বিদ্যমান সৌহার্দ্যপূর্ণ সম্পর্ক ও পারস্পরিক আস্থা বৃদ্ধি, দ্বিপাক্ষিক সম্পর্ক উন্নয়ন এবং দু’দেশের স্বার্থসংশ্লিষ্ট বিভিন্ন বিষয় নিয়ে অত্যন্ত ফলপ্রসূ আলোচনা হয়। সীমান্তে শান্তিপূর্ণ সহাবস্থান বজায় রাখাসহ ভবিষ্যতে সীমান্ত এলাকায় যেকোনো ঘটনা ঘটলে তা সাথে সাথে পরস্পরকে অবগত করা এবং আলোচনার মাধ্যমে তা সমাধান করার বিষয়ে উভয় অধিনায়ক একমত পোষণ করেন।

আরো খবর

বাস টার্মিনালে মক্কেল সেজে আইনজীবীর বসত বাড়িতে ঢুকে সশস্ত্র হামলা

জাতীয় স্কুল ক্রীড়া প্রতিযোগিতা ফুটবলে চ‍্যাম্পিয়ন কুতুবদিয়া হাই স্কুল

আরো খবর পেতে যুক্ত থাকুন CBNBD.COM এর সাথে।