নারীবান্ধব স্বাস্থ্যসেবা নিশ্চিতকরণে একটিভিস্টার গণশুনানি

আবদুল নবী, সিবিএন :

নারীবান্ধব স্বাস্থ্যসেবা নিশ্চিতকরণে সদর উপজেলার চৌফলদন্ডী মাইজপাড়া কমিউনিটি ক্লিনিকে গণশুনানির আয়োজন করে একশনএইড’র যুব প্ল্যাটফর্ম এক্টিভিস্টা কক্সবাজার।

আজ বুধবার (১১ অক্টোবর) বেলা ১২ টায় মাইছপাড়া কমিউনিটি ক্লিনিকে এই গণশুনানি অনুষ্ঠিত হয়।

এতে স্বাস্থ্যসেবার মানোন্নয়নের জন্য সেবাদাতা ,সেবাগ্রহীতা এবং ব্যবস্থাপনা কমিটির উপস্থিতিতে বিভিন্ন সেবা নিয়ে আলোচনা ও গুরুত্বপূর্ণ সিদ্ধান্ত গ্রহণ করা হয়।

সামাজিক নিরীক্ষণে প্রাপ্ত তথ্যের ভিত্তিতে উক্ত কমিউনিটি ক্লিনিকে বিনামূল্যে স্বাস্থ্যসেবা নিশ্চিতকরণ, ব্যবস্থাপনা কমিটিতে কিশোর-কিশোরীর অংশগ্রহণসহ বিভিন্ন সুপারিশমালা প্রণয়ন করেন একটিভিস্টা কক্সবাজার।

গণশুনানিতে উপস্থিত ছিলেন উপজেলা স্বাস্থ্য ও পরিবার পরিকল্পনা কর্মকর্তা রাদিয়া আফরোজ, মাইজপাড়া কমিউনিটি ক্লিনিকের ব্যবস্থাপনা কমিটির সভাপতি ও চৌফলদন্ডীর ৫নং ওয়ার্ডের ইউপি সদস্য ফরিদ আলম।

এছাড়াও সভায় উপস্থিত ছিলেন একশনএইড বাংলাদেশ এর কর্মকর্তাবৃন্দ।