টেকনাফে ৫ মদ্যপায়ী আটক

আব্দুস সালাম,টেকনাফ:

টেকনাফে মাদকদ্রব্য নিয়ন্ত্রণ অধিদপ্তরের (ডিএনসি) এর অভিযানে ৫ মদ্যপায়ীকে আটক করা হয়। আটককৃতদের ভ্রাম্যমাণ আদালতের মাধ্যমে বিভিন্ন মেয়াদে সাজা ও জরিমানা করা হয়েছে।

টেকনাফ মাদকদ্রব্য নিয়ন্ত্রণ অধিদপ্তরের (ডিএনসি) এর সহকারী পরিচালক সিরাজুল মোস্তফা মুকুল গণমাধ্যমকে এসব তথ্য নিশ্চিত করেন।

তিনি জানান, শনিবার (২৩ নভেম্বর) রাত ১০ টার দিকে টেকনাফ উপজেলা নির্বাহী কর্মকর্তা (ইউএনও) ও এক্সিকিউটিভ ম্যাজিস্ট্রেট মোঃ আদনান চৌধুরীর নেতৃত্বে টেকনাফ পৌরসভার ৭নং ওয়ার্ড উত্তর জালিয়া পাড়ায় অভিযান চালিয়ে মদ্যপান করে এলাকায় জনসাধারণের শান্তি শৃঙ্খলা বিনষ্টের দায়ে ৫ জনকে আটক করা হয়। পরে আটককৃতদের মোবাইল কোর্টের মাধ্যমে ১০দিন করে কারাদণ্ড ও ১০০ টাকা করে জরিমানা করা হয়।

সাজাপ্রাপ্তরা হলেন, টেকনাফ পৌরসভার ৭নং ওয়ার্ড জালিয়াপাড়ার মৃত কালামিয়ার ছেলে মনু মিয়া (৪২), একই এলাকার আবদুস শুক্কুরের ছেলে সোনা মিয়া (৩৯),মৃত মোঃ করিমের ছেলে নুর হোসেন (৩২),মৃত আব্দুর রশিদের ছেলে শামসুল আলম (৬৫) ও মৃত মাহমুদ হোসেনের ছেলে আব্দুল মান্নান (৪২)।

তিনি আরো জানান, আটককৃত আসামিদের কক্সবাজার আদালতে প্রেরণের জন্য থানায় হস্তান্তর করা হয়েছে।